Żewġ anzjani ta' 64 sena ttieħdu l-Isptar Mater Dei għal aktar kura, wara li kienu involuti f'inċident tat-traffiku bejn tliet karozzi. L-iniċdent seħħ għall-ħabta tal-5:00 ta' waranofsinhar, fi Triq il-Korp tal-Pijunieri, f'San Pawl il-Baħar. Il-karozza li fiha kien hemm iż-żewġ anzjani ħabtet ma' karozza li kienet qed tinstaq minn żagħżugħ ta' 24 sena, minn San Pawl il-Baħar. Iż-żewġ vetturi ħabtu wkoll ma' karozza li kienet ipparkjata. Iż-żagħżugħ ta' 24 sena ma ġarrab l-ebda ġrieħi. Il-kundizzjoni taż-żewġ anzjani għadha mhux magħrufa. L-investigazzjonijiet tal-Pulizija dwar dan il-każ għadhom għaddejjin.